CELEX: 22007D0141
Language: lt
Date: 1193356800000
Title: 2007 m. spalio 26 d. EEE jungtinio komiteto sprendimas Nr. 141/2007, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

10.4.2008   
            
            
               LT
            
            
               Europos Sąjungos oficialusis leidinys
            
            
               L 100/68
            
         
      EEE JUNGTINIO KOMITETO SPRENDIMAS
   
   Nr. 141/2007
   2007 m. spalio 26 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2007 m. rugsėjo 28 d. EEE jungtinio komiteto sprendimu Nr. 109/2007 (1).
            
         
               (2)
            
            
               Į Susitarimą turi būti įtraukta 2006 m. rugsėjo 6 d. Europos Parlamento ir Tarybos direktyva 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo (2) su pataisymais, padarytais OL L 339, 2006 12 6, p. 39.
            
         
               (3)
            
            
               Direktyva 2006/66/EB nuo 2008 m. rugsėjo 26 d. panaikinama Tarybos direktyva 91/157/EEB (3), kuri yra įtraukta į Susitarimą ir todėl pagal Susitarimą turi būti panaikinta nuo 2008 m. rugsėjo 26 d.,
            
         NUSPRENDĖ:
   1 straipsnis
   Susitarimo II priedo XV skyrius iš dalies keičiamas taip:
   
               1)
            
            
               Po 12w punkto (Komisijos reglamentas (EB) Nr. 850/2004) įterpiamas šis punktas:
               
                           „12x.
                        
                        
                           
                              32006 L 0066: 2006 m. rugsėjo 6 d. Europos Parlamento ir Tarybos direktyva 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo (OL L 266, 2006 9 29, p. 1) su pataisymais, padarytais OL L 339, 2006 12 6, p. 39.“
                        
                     
         
               2)
            
            
               11 punkto (Tarybos direktyva 91/157/EEB) tekstas nuo 2008 m. rugsėjo 26 d. išbraukiamas.
            
         2 straipsnis
   Direktyvos 2006/66/EB su pataisymais, padarytais OL L 339, 2006 12 6, p. 39, tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. spalio 27 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. spalio 26 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 47, 2008 2 21, p. 29.
   
      (2)  OL L 266, 2006 9 26, p. 1.
   
      (3)  OL L 78, 1991 3 26, p. 38.
   
      (4)  Konstituciniai reikalavimai nurodyti.